મકર રાશિના જાતકો ઓછી જરૂરિયાતને મહત્વ આપે છે, પરંતુ તેઓની પસંદ ઉંચી હોય છે. તેઓ પોતાની જરૂરિયાત મુજબ પરંતુ ઉત્તમ ગુણવત્તાની ચીજો જ વાપરે છે. મકાનના સ્થાનનો માલિક ગ્રહ મંગળ બને છે, મકર રાશિના જાતકોને પોતાનું રહેઠાણ અચાનક કે તરત આવી પડતા સંજોગોને લીધે બદલવું પડતું હોય છે. તેઓનો મકાન ખરીદીનો નિર્ણય અણધાર્યો કે તરત હોય છે. ૨૮માં વર્ષ પછી મકાનની પ્રાપ્તિ થાય છે અથવા રહેઠાણમાં પરિવર્તન આવે છે. માતા સાથે તેમનો સંબંધ સારો હોય છે, પરંતુ માતાનું સુખ મધ્યમ રહે છે, તેનું કારણ માતૃભાવનો સ્વામી મંગળ છે.